Brief aan Laodicea, Hoofstuk 3, Paragraaf 1-6
Brief aan Laodicea
[3.1] Ek het vir julle gesê: "Vermy die leuens, want dit is die naaste afstammeling van die Satan!", omdat julle nou - soos ek dit deur Nymphas gehoor het, en gelyker tyd deur die gees van Christus in my ervaar het - grotendeels in mensgemaakte voorskrifte oorgegaan het.
[3.2] Wat is die tempel dan anders as 'n mensgemaakte wet, 'n dooie werk van mensehand, dus 'n ydele droomwerk, wat daar ook aldag sal vergaan, sodra die oog van die slaap wakker word?!
[3.3] Maar aangesien dit, dit is, dan is dit 'n leuen, waarin julle julleself begewe, om vir julleself te belieg en te bedrieg, aangesien julle dink, dat julle daardeur God 'n eer bewys; en God Self belieg julle, wanneer julle meen, dat julle hom daardeur 'n belangrike offerdiens bewys!
[3.4] Julle dwase! Watter diens wil julle dan vir die Almagtige, wat hemel en aarde reeds vroeër gemaak het, voordat julle nog deur Hom geskep was, gee?! Wat het julle dan, wat julle nie vantevore ontvang het nie; maar indien julle dit ontvang het, wat gee julle voor, asof julle dit dan nie ontvang het nie?!
[3.5] Wil julle daarmee dan die Here 'n aangename diens bewys, wanneer julle in 'n tempel, deur mensehand gebou, Hom deur seremonies en rookwerke en deur dooie gebede op lang of breë strepe aanbid?!
[3.6] O sien, hoe ver het 'n apostel van die Satan vir julle mislei! Is Christus tog, waarin die volheid van die Godheid woon, liggaamlik in die tempel tot die dood veroordeel en het vooraf Self van sy volledige ondergang geprofeteer!
Geskryf vanaf Rome deur Tychikus en sy vriend Onesimus, wat daar altwee na julle en na die Kolossense gestuur is.